A Abraham: E profeta di e aliansa.
· Abraham ta e promé persona yamá un “profeta” (Gén. 20:7). El a wòrdu yamá direktamente dor di Dios i a pidié pa bandoná e idolatria i inmoralidat ku tabata rondon’é pa bai un lugá deskonosí (Gen. 12:1).
· Huntu ku e yamada a bini vários promesa. Lo e tabatin e bendishon di Dios, lo e ser halsá, i pa medio di dje, e bendishon lo a alkansá “tur e famianan di tera " (Gen. 12:2-3).
· Kon el a respondé na e yamada? “Pa medio di fe Abraham a obedesé ora el a wòrdu yamá pa bai na e lugá ku e lo risibí komo herensia, i el a sali sin sa unda e tabata bai” (Hebreonan 11:8).
· Komo profeta, Abraham no a wòrdu yamá pa anunsiá un katastrofe inminente, pero pa hasi konosí e Dios berdadero i pa revelá e promesa di salbashon pa medio di e Mesias.
· Durante su estadia na Kanaan, Abraham (kende su nòmber original tabata Abram) tabatin vários enkuentro ku Dios, den kua el a risibí vários mensahe:
· Na Sikem el a ser primintí cu su desendientenan lo heredá e tera di Kanaan (Gen. 12:6-7)
· Na Bètel, Dios a renobá su pakto, bisando ku su desendientenan lo ta manera “stòf di tera” (Gen. 13:14-18)
· Na Mamre, el a haña siguransa ku su desendientenan lo ta mes numeroso ku e streanan. “Abram a kere den Señor, i el a konsider’é komo hustisia” (Gen. 15:1-6 NVI)
· Na e momentu ei mes, Dios a sera un aliansa ku Abram, pasando meimei di e sakrifisionan (Gen. 15:7-21)
· Dios a kambia su nòmber i esun di Sara, i a sigur’é ku su desendiente lo ta yu di Sara (Gen. 17:1-8, 15-16)
· Físikamente, Dios a aparesé na Abraham, huntu ku dos angel, i a anunsi’é e nasementu di Isaak (Gen. 18:1-2, 10)
· Dios a pidi Abraham pa sakrifiká su yu Isaak. Dor di proveé ​​un sakrifisio supstituto, e gran plan di redenshon a wòrdu revelá na dje (Gen. 22:1-3, 9-13).
B Elías: E profeta di restourashon.
· Ahab i Jezabel a hiba e nashon di Israel den un apostasia serio. Ta un par so a sirbi Dios; e restu tabata adorá Baal, Asera i otro diosnan. Den e konteksto ei, Dios a yama profeta Elías pa restorá su relashon ku e pueblo skohí (1 Reinan 17:1).
· Despues di vários aña di sekura, Elias a yama Israel na Seru Karmelo pa enkurashá nan pa regresá serka Dios, pero nan no a respondé (1 Reinan 18:21). A tuma un milager pa nan rekonosé e Dios berdadero (1 Reinan 18:30-39).
· E mensahe di e profeta Elías—pa bandoná idolatria i bira na Dios—lo wòrdu proklamá atrobe ku poder promé ku e Segundo Binida. Su ophetivo prinsipal: pa restorá e altar di famia (Malakias 4:5-6).
· Pa medio di e famia, adorashon lo wòrdu restourá na e iglesia, komunidatnan i nashonnan. Ken lo kumpli ku e trabou aki? Abo i ami ta e Elías ku sosiedat mester awe.
C Isaias: E profeta mesianiko.
· Isaías a wòrdu yamá pa pidi e pueblo pa rekonosé nan piká i aseptá e pordon di Dios (Isa. 1:18).
· Ora Rei Uzias a muri, Isaías a risibí un vishon impreshonante ku e lo a kòrda durante henter su ministerio: Dios tabata den su Tèmpel santu i, miéntras ku e baranan di porta tabata tembla, e profeta su kurason tabata tembla pa motibu di su propio indignidat (Isa. 6:1-5).
· Despues di a wòrdu pordoná, e por a proklamá sin miedu e mensahe di Dios: “At’ami aki, manda mi” (Isaías 6:6-8).
· Su ministerio largu no solamente a inkluí e yamada pa arepentimentu, pero el a proklamá spesialmente e obra di Hesus, e Mesias`.
· No ta un sorpresa ku e buki di Isaías ta wòrdu yamá “e proto-evangelio” (esta, e Evangelio promé ku e Evangelio).
· Kapítulo 53 di Isaías ta kontené un splikashon detayá di e plan di redenshon ku Hesus a realisá:
· Su apelashon no tabata físiko, pero spiritual (v. 2)
· El a wòrdu despresiá, kibrá, i rechasá (v. 3)
· Ounke ku El a kura multitutnan, nan no a asept’É (v. 4)
· Dor di Su morto na e krus E ta provee pa nos salbashon (v. 5)
· Dios a pone tur nos pikánan riba djE (v. 6)
· E no a defendé Su mes dilanti di Su akusadónan (v. 7)
· El a wòrdu purbá i kondená na morto (v. 8)
· El a wòrdu derá ku e rikunan (v. 9a)
· Nunka El a peka (v. 9b)
· El a lanta atrobe despues di Su morto ekspiá (v. 10)
· Un dia E lo biba ku esnan ku El a redemí (v. 11)
· Entre tantu, E ta intersedé pa nos (v. 12)


D Daniel: E profeta di futuro.
· For di e prinsipio, Daniel tabata konosí pa su fieldat. E tabata fiel den su komementu (Dan. 1:8); é tabata fiel den duna gloria na Dios (Dan. 2:27-30); é tabata fiel den pronostiká maldat pa Nabukodonosor (Dan. 4:19); é tabata fiel den denunsiando Belsasar su piká (Dan. 5:22-23); é tabata fiel den su bida di orashon  (Dan. 6:10).
· Agregá na e mensahe ku el a duna ku su propio bida, el a wòrdu yamá pa anunsiá  e lantamentu i  kaida di e gran imperionan mundial: Babilonia, Persia, Gresia, Roma i Europa( Oropa (Dan. 2, 7-12).
· Mesklá ku e profesianan di e imperionan, Daniel a anunsiá e Huisio (Dan. 7:9-10) i e tempu eksakto di e promé binida d Hesus (Dan. 9:24-27).
· Su profesianan ta yuda nos awe pa proklamá e kumplimentu di e parti ku ainda mester wòrdu kumplí: e yegada di e Reino di Dios (Dan. 2:44; 7:27).
E Juan boutista: e profeta ku ta bai nos dilanti.
· Meskos ku otro profetanan — manera Samuel òf Jeremias — Juan a wòrdu apartá promé ku el a nase. El a wòrdu yamá pa hasi e trabou di Elias, komo un ku ta bai dilanti di e Mesias (Lukas 1:13-17).
· Su bida oustero, i su konvikshon den deklara piká i yamando urgentemente pa repentimentu, a hiba hopi pa wòrdu batisá               (Mark 1:4-6). Su ministerio a marka un punto di birada den Israel ku e diabel solamente por kontrarestá débilmente, kousando e profeta su morto (Lukas 9:9).
· E trabou di Juan ( kual tambe ta e trabou di Elias ) ta awor nos trabou. Nos ta wòrdu yamá pa prepara pa e binida di Hesus dor di proklamá na tur e evangelio di repentimentu i salbashon dor di e morto di ekspiashon di Hesus.
· Esaki no ta un kama di rosanan. E ta eksigí fidelidat, konvikshon, i dedikashon. Siguridat no ta wòrdu garantisá, pero bida etèrno ta ( di nos, i esei di esnan kende ta aseptá e mensahe awe).
APÈNDIS: E YAMADA PROFÉTIKO DI ELLEN G. WHITE.
Ellen Gould Harmon a risibí su promé vishon na Dezèmber 1844, ora ku é tabatin 17 aña.
William Miller a interpretá e profesia di Daniel 8:14 komo anunsiando e regreso di Hesus na 1843. Mas despues, e fecha di Òktober 22, 1844, a wòrdu butá. Pero Hesus no a bini..
Den e konteksto ei, Ellen a wòrdu mustrá un kaminda guiando for di e tera aki na e Jerusalèm selestial i  e kreyenenan Atventista tabata biahando pa e Siudat Santu, guiá dor di Hesus. Si nan wowonan a keda fihá riba Hesus, nan a avansá riba e kaminda. Si nan kita nan bista afó, nan tabata kai for di dje.
Ku e vishon aki, Dios a sigurá kreyentenan ku nan tabata riba e kaminda korekto. Ounke poko a kere Ellen na prinsipio, eventualmente el a wòrdu aseptá komo un profeta. Su mensahenan a enkurashá i guiá e pueblo Atventista for di esaki su kuminsamentunan, i nan a kontinuá ta hasi asina awe..
